SARL-NUUS - SONDAG 12 JUNIE 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat ons moet aankondig dat die sleutels van van twee ra- 
dioamateurs onlangs stil geraak het; hulle is: 


John van Hoogstraten, ZS1CR, op Maandag 6 Junie en 

Pieter Smith, ZS6BGX, van Tzaneen en lid van die Wolkberg Radioamateurklub 
op Woensdag 8 Junie. 

Ons innigste meegevoel gaan aan die oorledenes se families en vriende. 
(POUSE) 

In die nuus vandag; 

TWEE GROOT GELEENTHEDE HIERDIE WEEK 

VIER RADIOAMATEURS ERKEN VIR HUL PRESTASIES 

119 NUWE AMATEURS KRY HULLE ROEPSEINE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


TWEE GROOT AKTIWITEITE HIERDIE WEEK 


Die SARL bied hierdie week twee groot aktiwiteite aan, Jeugdag op 16 Junie 
en die kursus oor programmering met Windows op Saterdag die 18de by die 
NARS in Gauteng. Bespreek voor Woensdag vir die kursus “Leer hoe om met 
Windows te programmeer” om seker te maak jy kry nog plek. Die kursus sal slegs 
eenmaal by elke vergaderplek aangebied word. Volle besonderhede is beskikbaar 
Oop www.sarl.org.za. Leer hoe om jou eie toepassings in Windows te maak en 
hoe om aanhangsels vanaf USB-poorte te bedryf. n Opsionele USB-tussenvlak 
vir die skakeling van relês en lees van drukknopposisies en volts is beskikbaar. 
Ontwerp jou eie program om die dinge in jou hok te beheer met alleenstaande 
toepassings. Jy kan dit doen! 


Vier Jeugdag op 16 Junie met n reeks aktiwiteite wat begin met die monitering 
van Sumbandilasat, SO069, net voor 08:00 die oggend, n reeks onderhoude met 
jong mense aangaande amateurradio om (09:30 op 7 082 kHrz, 14 250 kHz en op 
145,750 MH in die Gauteng gebied. Jy kan ook luister na n potgooiuitsending 
en op die web of jy kan jou eie herleiding doen deur n plaaslike herhaler. Kry 
die jongmense aan die praat! Nooi hulle om in jou hok te kom kuier of stel jou 
toerusting in n openbare plek op. Daar is baie pryse om te wen vir beide die 
jongmense en die amateurs wat hulle gashere is. 


OKOSA het toegestaan dat alle radioamateurs wat jongmense betrek en logstate 
instuur outomaties ” status van opvoedkundige stasie ” sal hê, wat beteken dat 
jy ongelisensieerde jongmense kan toelaat om jou stasie onder jou toesig te 
bedryf. Maak hierdie die grootste en beste Jeugdagviering ooit. 


Vanaf 10:00 - 12:00 SAT is die Jeugdagnaelloop. Kry die besonderhede van die 
SARL Kompetisiehandboek op www.sarl.org.za. 


ZSSORSA TYDENS JEUGDAG OP DIE LUG 


Die Boland Amateurradioklub gaan die spesiale roepsein ZSSORSA komende 
Donderdag tydens Jeugdag op die lug sit vanaf 09:00 die oggend tot laat middag. 
Die stasie sal hoofsaaklik op 40 m bedrywig wees maar kan ook na gelang van 
omstandighede skuif na ander bande. Maak kontak met die stasie en stuur u 
OSL via die buro of maak gebruik van SA-OSL. 


VIER RADIOAMATEURS ERKEN VIR HUL PRESTASIES 


Hierdie week het die Suid-Afrikaanse Amateurradio Ontwikkelingstrust aan vier 
radioamateurs erkenning verleen vir hul prestasies op verskeie sektore van die 
amateurradiodiens. 


Hannes Coetzee, ZS6BZP, het die 2011 Toekenning vir Tegniese Innovasie ont- 
vang nl. n hedendaagse Icom IC7000 send /ontvanger vir sy inskrywing in die 
kompetisie onderskryf deur Multisource. Hy het sagteware ontwerp en ontwikkel 
vir die ontvangs van satellietseine vanaf lae wentelbaan amateursatelliete bedry- 
wig in die 2 m en 70 cm-bande. Die eenheid wat hy ontwikkel het is nie net 
innoverend nie maar het praktiese toepassings in amateurradio. Die artikel wat 
die ontvanger beskryf is beskikbaar op www.amateurradio.org.za en sal eers- 
daags in Radio ZS gepubliseer word. 


Nokia Siemens Netwerke is die jaarlikse onderskrywers van drie toekennings 
asook borge van die toekenningsgeleentheid. Die Garth Milne Radioamateur 
van die Jaar Toekenning vir Tegnologie is aan Hal Lund, ZS6WB, toegeken vir 
sy onvermoeide ondersteuning vir amateurradio satellietbedrywigheid en sy aan- 
moediging van die amateurgemeenskap om in ruimtekommunikasie te eksperi- 
menteer. Ongelukkig kon Hal weens swak gesondheid nie die geleentheid bywoon 
nie en is die toekenning namens hom deur Pierre van Deventer ontvang. 


Die NSN Radioamateur van die Jaar Toekenning - Operasioneel is aan Johann 
du Plessis, ZS6PSS, oorhandig vir sy ondersteuning van die John Vorster Teg- 


niese Hoërskool se Amateurradioklub en jong amateurs oor die algemeen. Onder 
sy leiding is die klub die grootste en mees suksesvolle skoolgebaseerde radioklub 
in Suid-Afrika. n Model wat gevolg moet word. 


Die NSN Radioamateur van die Jaar Toekenning - Gemeenskapsdiens is aan 
Paul van Spronsen, ZS1IPVS, toegeken vir sy ondersteuning van SARL HAM- 
NET en rampkommunikasie en ondersteuning by sportgeleenthede in die Wes- 
Kaap. Alhoewel nuut by amateurradio het hy alreeds sy merk gemaak en word 
vir sy uitstekende werk erken. 


Gelukwense gaan aan al die wenners en ons dank aan die borge Nokia Siemens 
Netwerke en Multisource. 


HET JY AL JOU AMATEURLISENSIE BETAAL? 


Gaan bietjie na of jy jou lisensie betaal het en of jy n geldige gedrukte lisensie 
of n amptelike kwitansie het. Indien nie bel OKOSA tussen 08:30 en 16:00 
Maandag tot Vrydag. HOU JOU LISENSIENOMMER BYDERHAND!! Indien 
jy NIE betaal het nie, doen dit nou deur gebruik te maak van die inligting en 
rekeningnommer op jou ou lisensie. Die bedrag is R7,50 vir Januarie tot Maart 
2011 en R27,00 vir April 2011 tot Maart 2012, n totaal van R34,50. 


VERANDER VAN ZR NA 7ZS 


Jy hoef nie te verander nie aangesien albei nou klas A lisensies is met volle 
toegang tot HF. Om die waarheid te sê is ZR raarder as ZS as dit by DX kom. 
Indien jy nogtans wil verander, gaan na www.sarl.org.za, vir nadere besonder- 
hede oor wat jou te doen staan. 


NUWE LEDE 


Die SARL verwelkom die volgende nuwe lede in sy gemeenskap: Erik Seather 
ZSL1015 Amanda Green ZSL1022 Wynand Steenberg ZSL1023 Ockert Strydom 
ZSL1024 Marnus Meyer ZSL1025 Thinus Joubert ZSL1026 en Conrad Human 
ZSL1027. Mag julle verbinding met die SARL vir albei tot voordeel wees. 


119 NUWE AMATEURS KRY HULLE ROEPSEINE 


Die uitslae van die radioamateureksamen is verlede naweek op die web gepub- 
liseer maar was te laat om in die bulletins ingesluit te word. 


Die jongste kandidaat wat die Klas B-eksamen afgelê het, is 9 jaar oud en die 
jongste wat die Klas A-eksamen afgelê het, is 11 jaar oud. Die oudste persoon 
wat geskryf het, is 71 jaar oud. Die slaagsyfers vir Klas A is 79% en vir Klas B 
50% 


Die eksaminator, Mark Zank, ZS6GYES, het gesê dat hy bekommerd is oor die lae 
slaagsyfer vir Klas B aangesien dit blyk dat die kandidate nie genoeg tyd met die 
studiegids, wat kosteloos op die web beskikbaar is, gebruik het nie. “Alhoewel 
dit n eksamen op toegangsvlak is, moet die studiemateriaal sorgvuldig gebruik 
word en kennis moet geneem word van die inhoud daarvan”, het hy gesê. 


JG Woodburne, ZS3JW, het met 97% die meeste punte in die Klas A-eksamen 
behaal en J Flemming, ZU3JW ook 97% in die Klas B-eksamen. Hulle is albei 
inwoners van Kathu in die Noord-Kaap. Veels geluk aan hulle en ook aan hulle 
instruktukteurs. 


Die standaardooreenkoms met OKOSA is dat nuwe amateurs onmiddellik hulle 
roepseine mag gebruik en hulle hoef nie vir die papierwerk te wag nie. Briewe 
en sertifikate word voorberei en sal binnekort gepos word. 


Die volledige lys van suksesvolle kandidate, sowel as n interessante streekson- 
tleding is beskikbaar op www.sarl.org.za. 


2011/2012 LEDEGELDE NOU BETAALBAAR 


Betaal asseblief jou SARL-ledegeld vir die 2011/2012 finansiële jaar voor die 
einde Junie. Rekenings is aan alle huidige lede gepos. Wanneer betaling gemaak 
word maak seker dat jou roepsein as verwysing aangegee word. 


KOMPETISIENUUS 


Die kompetisiekomitee het die resultate van die SARL-digitale kompetisie wat 
op 29 Mei 2011 gehou en waarvoor 14 logstate ontvang is, bekend gemaak. n 
Ontleding t.o.v. frekwensies en modusse toon: 40 m - 30 PSK kontakte en 16 
RTD kontakte 20 m- 7 PSK kontakte en 5 RTD kontakte 80 m - 6 PSK kontakte 
en 1 RTD kontakt 


Deelnemers per afdeling was: Afd 1-7 Afd 2-6 Afd 3-2 Afd 4-3 Afd 5-1 
Afd 6-12 Afd 7 & 8-1 elk 


Die uitslae is: Iste ZS6OGRL, 705 punte 2de ZS2CR, 633 Punte 3de ZS6GAKU, 
606 punte 


Die wenner van die gelukkige trekking is Derek, ZS2J en baie dankie aan al die 
stasies wat logstate ingedien het. 


KLUBNUUS 


Die Wesrand Amateurradioklub hou sy volgende snuffelmark om 12:00 SAT 
op Saterdag 25 Junie 2011 by die klubhuis in Krotonstraat, Weltevredenpark, 
Roodepoort. Almal is baie welkom. Vir meer inligting kontak Phillip, ZS6PVT, 
by 083 267 3835. 


HULPROEP VAN KLAUS ZS100 


Temand uit Afd. 6 het met Klaus, ZS1@0, van Kaapstad kontak gehad i.v.m. 
glasveselmaste maar ongelukkig is Klaus in die hospitaal opgeneem en het die 
persoon se besonderhede verlore geraak. Hier is n oproep dat die betrokke 
persoon Klaus se LV Shireen op selfoonnommer (083 628 3437 kontak sodat die 
probleem opgelos kan word. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteit op lae vlakke was met `n 
paar CO-klas fakkels wat plaasgevind het na Donderdag se groot M2,5 fakkel wat 
tot `n helder korona uitbarsting gelei het. Sonvlek 1226 het in die tussentyd uit 
die aarde se gesigsveld roteer. Die oorblywende sonvlekke 1227, 1228 en 1232 bly 
klein en onaktief. Daar is `n kans vir ten minste `n C-klas fakkel vanaf sonvlek 
1227 voordat hy ook uit die aarde se gesigsveld roteer. Nuwe sonvlek 1234 is 
besig om in die Suid-Ooste te groei maar tot op hede is daar nie die moontlikheid 
van sonfakkels vanaf hom nie. Vir diegene wat hulle eie frekwensies voorspel, is 
die verwagte effektiewe sonvlektelling vir die week sowat 30. 


Met die verandering van die seisoen en die laer sonaktiwiteit is 20 m die beste 
keuse vir DX gevolg deur 30 m en ook sporadiese 15 m openinge. 


Besoek gerus www.spaceweather.co.za vir meer inligting. 
DAGBOEK VAN GEBEURE 


16 Junie - Uitsending van Jeug in Amateurradio om (09:30, maar ontvangs van 
bakensein op 435,345 MHz reeds om 07:56 en 09:33. 16 Junie - Jeugdagnaelloop 
vanaf 10:00 tot 12:00 SAT. 18 Junie - Kursus in programmering in Windows 
in Gauteng. Bespreek by www.sarl.org.za. 25 Junie Wes-Rand snuffelmark 
beginnende om 12:00 in Krotonstraat, Weltevredenpark. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op `'Amateur Radio TODAY”, gaan af op die groen kolom en klik op “LISTEN 
ON THE WEB'. `n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZS6GBWN. 


Dankie dat u geluister het. 73. /EX 


Ten einde u inskrywing op hierdie subskripsielys te verander of dit daar- 
van te verwyder, gaan na www.sarl.org.za/members/admin/maildat.asp. 
members/admin/maildat.asp. 


